שלום צוות מורים יקר,

בימים אלה אנו נערכים ללמידה מתוקשבת עם התלמידים, אני מניחה שקיבלתם הדרכה על הנושא. בלי לחץ שכל אחד יבחר בדרך המתאימה לו לקיים קשר לימודי עם התלמידים. אני מאמינה שתמצאו את הדרך באילוצים הקיימים.

בסיס הלמידה מהבית יהיה בנוי על תלקיט כלומר פורטפוליו- תיק עבודות.

התלקיט- תיק העבודות , הוא למעשה אוסף של תוצרים אשר משמשים **עדות לתהליך הלמידה**. הוא יכלול: חומרי לימוד, משימות, שאלות ותשובות שיאפשר לתלמידים להתמקד וללמוד ולכם המורים להיות "נוכחים" בתהליך הלמידה שלהם.

לתהליך הלמידה החדש - קיימים חומרים הנמצאים באתר ובנוסף מצורפים למייל זה חומרים חדשים ב - 3 קבצים נפרדים .

הוספתי שאלות לכל יצירה, השאלות ממוקדות ביצירה עצמה.

המגמה היא שבסיום תהליך הלמידה התלמידים יבחנו. **על אופן ההיבחנות אעדכן בהמשך.**

על מנת לאפשר למידה סבירה בתנאים הקיימים, **התלמידים יבחנו על 2 פרקים מתוך 4**

**פרק השירה** - 3 שירים:

* נעילה – דרור פרץ בנאי
* שתיקתם של התימנים – אהרון אלמוג
* סיפורה של סבתא - אריה סיוון

**סיפור קצר** – סה"כ 2 סיפורים על פי בחירתכם: (\*) ע"פ הרשימה המופיעה באתר

* חלום בדמי כבוד - מנגיסטו
* העיוורת – שטיינברג - בחירה
* יגון- צכוב- בחירה

(\*) **או כל סיפור קצר אחר שמופיע באתר על פי הרשימה**.

**מחזה מודרני -** ע"פ הרשימה המופיעה באתר

**ספר קריאה** - ע"פ הרשימה המופיעה באתר

החומר יעלה לאתר בהקדם, בינתיים אשלח לכם למייל. **השאלות המצורפות ליצירות הן שאלות בסיס ללמידה, בשלב מאוחר יותר, כדאי לתרגל על סמך מאגר השאלות הקיים באתר.**

מאחלת לכם עבודה נעימה .

שושי לרון, רכזת ספרות

**פרק השירה:**

**נעילה - דרור פרץ בנאי** - פרק מבוא וניתוח השיר קיים באתר.

**שאלות לתלמיד**

קראו את השיר -

1. מיהו הדובר בשיר?
2. כיצד החזרות בשיר מדגישות את קליטתו בחברה בעבר ובהווה?
3. כיצד הוא מתייחס לתרבות הישראלית ולחברה בה הוא חי?
4. "הימים באים כמו מתנה והאדם סופו להתפייס עם קיומו".

 א. מהי הנימה העולה מסיום השיר?

 ב. האם סיום זה מתקשר לכותרת השיר "נעילה?

**שתיקתם של התימנים- אהרון אלמוג** -ניתוח השיר קיים באתר.

**שאלות לתלמיד**

קרא את השיר -

1. מיהו הדובר בשיר?
2. שתיקה היא ביטוי למגוון רגשות. אילו רגשות? בדוק איזה משמעויות קיימות בשיר ?
3. תאר את האוירה וההתרחשות בשיר.
4. ציין שני אמצעים אומנותיים התורמים להבנת האוירה של השיר.

**סיפורה של סבתא- אריה סיון -** ניתוח השיר קיים באתר, מצרפת סיכום נוסף

**שאלות לתלמיד**

קרא את השיר -

1. מיהו דובר בשיר? אל מי הוא פונה?
2. שתי תקופות מופיעות בשיר התייחס לפער לניגוד.
3. השיר מתאר סיפור חלוצי, מהו הסיפור?
4. מהי המטאפורה המרכזית המוצגת בשיר?

**פרק הסיפור הקצר :**

מאפייני הסיפור הקצר- סיכום באתר

**חלום בדמי כבוד- מנגיסטו**

**הסיפור ומאמרים נמצאים באתר**. מצרפת סיכום נוסף

**שאלות לתלמיד**

1. מהן האלטרנטיבות העומדות בפני העולים המבוגרים והצעירים בסיפור ביחס למציאות.
2. כיצד היית נוהג כעולה או כמהגר מול מציאות שאינה תואמת את ציפיותך?
3. התייחס לדילמה של הקולטים ביחס לטיפול בעולים החדשים, האם ניתן לשפר את הקליטה כפי שהיא מוצבת בסיפור ?
4. כיצד מכריע הסיפור ביחס לדילמה? מהו המחיר עבור הגשמת החלום?

**סיפור קצר העיוורת- שטיינברג**

העיוורת – שטיינברג

הרחבות :

מאמרים + אתר לב לדעת <http://www.levladaat.org/lesson/5714>

+ שאלות לדיון.

<http://www.amalnet.k12.il/meida/sifrut/alon/asi17006.htm> - הרחבה שירי העיוורון של ארז ביטון

**שאלות לתלמיד**

1. ספר בקצרה את עלילת הסיפור.
2. קרא את האקספוזיציה ורשום מהי האיפורמציה הראשונית שאנו מקבלים.
3. מהו סיפור פואנטה?
4. ציין מהם הרמזים המטרימים לאורך הסיפור?
5. מהם המאפיינים של סיפור מתח? האם הם קיימים גם בסיפור הזה?
6. נקודת התצפית של הספור. מדמות המספר? היכן נמצא המספר שלנו?
7. מהם המוטיבים המרכזיים בסיפור?
8. אנשים עם מגבלה, הם אנשים "שקופים" התייחס לטענה זאת.

|  |
| --- |
|  |